3. การประกอบธุรกิจของแต่ละสายผลิตภัณฑ์

1.  ลักษณะการให้บริการ

    1.  ธุรกิจของบริษัท

1.  ธุรกิจการเป็นนายหน้าซื้อขายหลักทรัพย์

ธุรกิจการเป็นนายหน้าซื้อขายหลักทรัพย์ นับเป็นธุรกิจหลักของบริษัท
บริษัทให้บริการด้านการเป็นตัวแทนนายหน้าซื้อขายหลักทรัพย์แก่นักลงทุนทั้งในประเทศและต่างประเทศ
ทั้งที่เป็นรายบุคคลและสถาบัน โดยมีสำนักงานสาขาที่ให้บริการแก่นักลงทุนรวมทั้งสิ้น 26 สาขา
มีทีมงานด้านการตลาด และด้านการวิเคราะห์หลักทรัพย์ ที่มีประสบการณ์
พร้อมให้คำปรึกษาแก่นักลงทุน ทั้งทางด้านปัจจัยพื้นฐานและปัจจัยทางเทคนิค นอกจากนี้
ลูกค้ายังสามารถเข้าถึงข้อมูลรายงานสดสภาวะหุ้นแบบ Real Time บทวิจัย
บทวิเคราะห์ทางเทคนิค และแหล่งความรู้ต่าง ๆ สำหรับนักลงทุน ผ่านทางเว็บไซต์ของบริษัทที่
www.asiaplus.co.th ได้อีกทางหนึ่ง

  นักลงทุนสามารถเปิดบัญชีซื้อขายหลักทรัพย์ผ่านบริษัทได้ 2 ประเภท คือ

(1) บัญชีซื้อขายหลักทรัพย์ด้วยเงินสด แบ่งได้เป็น 2 แบบ
    โดยบริษัทจะพิจารณาจากปัจจัยความเสี่ยงในการชำระราคา ดังนี้

    1.  บัญชีเงินสด (Cash Account)
        เป็นบัญชีซื้อขายหลักทรัพย์ที่ลูกค้าสามารถซื้อขายหลักทรัพย์ โดยวางหลักประกันร้อยละ 10
        ตามเกณฑ์ของตลาดหลักทรัพย์แห่งประเทศไทย
        โดยลูกค้าจะต้องชำระราคาค่าซื้อหลักทรัพย์ให้บริษัทภายใน 3 วันทำการ
        นับจากวันที่ซื้อหลักทรัพย์ และบริษัทจะส่งมอบค่าขายหลักทรัพย์ให้แก่ลูกค้าในวันทำการที่ 3
        นับจากวันที่ขายหลักทรัพย์

    2.  บัญชีเงินสดแบบมีหลักประกันเต็มจำนวน (Cash Balance Account)
        เป็นบัญชีซื้อขายหลักทรัพย์ที่ลูกค้าสามารถซื้อหลักทรัพย์ได้ตามจำนวนเงินที่ลูกค้าวางไว้เป็นหลักประกันกับบริษัทเพื่อการชำระค่าซื้อหลักทรัพย์
        และเมื่อลูกค้ามีการขายหลักทรัพย์
        บริษัทจะเก็บรักษาค่าขายนั้นไว้ในบัญชีลูกค้าเพื่อกำหนดอำนาจซื้อต่อไป

(2) บัญชีเงินให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance Account)
    เป็นบัญชีซื้อขายหลักทรัพย์ที่ลูกค้าสามารถกู้ยืมเงินเพื่อซื้อหลักทรัพย์จากบริษัท
    โดยลูกค้าต้องวางเงินสด และ/หรือ หลักทรัพย์ เป็นหลักประกันการชำระหนี้ในอัตราส่วนขั้นต่ำ
    ร้อยละ 50 หรือไม่ต่ำกว่าอัตราที่ตลาดหลักทรัพย์กำหนด
    นอกจากนี้บริษัทยังทำหน้าที่เป็นตัวกลางในการให้บริการแก่ลูกค้าที่ประสงค์จะกู้ยืมเงินจากบริษัทหลักทรัพย์เพื่อธุรกิจหลักทรัพย์
    จำกัด (TSFC) โดยให้ลูกค้าซื้อขายหลักทรัพย์ผ่านบัญชีที่บริษัทได้

การสั่งซื้อขายหลักทรัพย์นอกจากลูกค้าจะส่งคำสั่งผ่านเจ้าหน้าที่การตลาดของบริษัทแล้ว
ยังสามารถสั่งซื้อขายด้วยตนเองผ่านระบบอินเตอร์เน็ต (Internet) ได้อีกช่องทางหนึ่ง
โดยเปิดบัญชีกับบริษัทได้ทั้ง 2 ประเภทเช่นเดียวกัน
ลูกค้าที่สั่งซื้อขายผ่านระบบอินเตอร์เน็ตมีจำนวนมากขึ้นเป็นลำดับ โดย ณ วันที่ 31 ธันวาคม 2549
บริษัทมีลูกค้าที่เปิดใช้บริการซื้อขายหลักทรัพย์ด้วยตนเองผ่านระบบอินเตอร์เน็ตรวม 6,978 ราย
มูลค่าการซื้อขายรวมทั้งปี 2549 เป็นจำนวน 34,504.70 ล้านนบาท
แยกเป็นมูลค่าการซื้อขายของลูกค้าในประเทศ 32,751.40 ล้านบาท และลูกค้าต่างประเทศ
1,753.30 ล้านบาท

บริษัทมีส่วนแบ่งตลาด มูลค่าการซื้อขายหลักทรัพย์ และมูลค่าการซื้อขายหลักทรัพย์ของบริษัท
แยกตามประเภทลูกค้า และแยกตามลักษณะการซื้อขายหลักทรัพย์ของลูกค้า ในช่วงปี 2547 – 2549
ปรากฏตามตารางต่อไปนี้

+---------------------------+-------------+-------------+-------------+
| มูลค่าการซื้อขายหลักทรัพย์       | 2547        | 2548        | 2549        |
+===========================+=============+=============+=============+
| ตลาดหลักทรัพย์ฯ (ล้านบาท)     | 5           | 4           | 3           |
|                           | ,058,619.98 | ,067,180.98 | ,983,675.78 |
+---------------------------+-------------+-------------+-------------+
| บริษัท (ล้านบาท)             | 817,704.95  | 581,147.03  | 493,500.13  |
+---------------------------+-------------+-------------+-------------+
| ส่วนแบ่งตลาดของบริษัท (%)     | 8.08        | 7.14        | 6.19        |
+---------------------------+-------------+-------------+-------------+
| แยกตามประเภทลูกค้า (%)      |             |             |             |
+---------------------------+-------------+-------------+-------------+
|   - บัญชีลงทุนของบริษัท        | 0.51        | 1.62        | 2.32        |
+---------------------------+-------------+-------------+-------------+
|   - กองทุนรวม              | 3.75        | 3.77        | 5.66        |
+---------------------------+-------------+-------------+-------------+
|   - Sub Broker            | -           | -           | -           |
+---------------------------+-------------+-------------+-------------+
|   - ลูกค้าทั่วไป              | 77.49       | 72.01       | 65.91       |
+---------------------------+-------------+-------------+-------------+
|   - ลูกค้าต่างประเทศ         | 18.25       | 22.60       | 26.11       |
+---------------------------+-------------+-------------+-------------+
| รวม                       | 100.00      | 100.00      | 100.00      |
+---------------------------+-------------+-------------+-------------+
| แยกตามลักษณะการซื้อขาย (%)   |             |             |             |
+---------------------------+-------------+-------------+-------------+
| - Cash*                   | 93.24       | 94.80       | 94.95       |
+---------------------------+-------------+-------------+-------------+
| - Credit Balance*         | 6.76        | 5.20        | 5.05        |
+---------------------------+-------------+-------------+-------------+
| รวม                       | 100.00      | 100.00      | 100.00      |
+---------------------------+-------------+-------------+-------------+

หมายเหตุ : *
ลูกค้าสามารถส่งคำสั่งซื้อขายได้โดยผ่านเจ้าหน้าที่การตลาดและทางระบบอินเตอร์เน็ต
(Internet)

ในปี 2547- 2549
บริษัทไม่ได้ทำธุรกิจเป็นนายหน้าซื้อขายหลักทรัพย์นอกตลาดหลักทรัพย์แห่งประเทศไทย แต่อย่างใด

  นโยบายในการรับลูกค้า

บริษัทมีนโยบายเปิดให้ผู้ที่ประสงค์จะลงทุนในตลาดหลักทรัพย์แห่งประเทศไทย
ได้มีโอกาสที่จะเข้ามาเปิดบัญชีกับบริษัทในทุกระดับ
ทั้งนี้ต้องอยู่ในหลักเกณฑ์การพิจารณาตามคุณสมบัติดังนี้

บุคคลธรรมดา

  1. มีหน้าที่การงานเป็นหลักแหล่ง

  2. มีฐานะมั่นคง

  3. มีรายได้ประจำและเพียงพอสำหรับการลงทุน

  4. มีเงินออม

  5. มีความสามารถในการชำระเงิน ในขอบเขตวงเงินที่ได้มีการอนุมัติให้

ลูกค้าสถาบัน

  1. มีฐานะทางการเงิน (Financial Position) ที่มั่นคง

  2. มีผู้ถือหุ้นเป็นที่ยอมรับ

  3. มีผู้บริหารที่มีประสบการณ์และเป็นที่เชื่อถือ

  4. มีผลประกอบการที่มีกำไร

ขั้นตอนการอนุมัติและอำนาจการอนุมัติ

  (1) การซื้อขายหลักทรัพย์ด้วยวิธีเงินสด

การพิจารณารับลูกค้า

1.  เจ้าหน้าที่การตลาดจะเป็นผู้ชี้แจงกฎระเบียบการซื้อขายหลักทรัพย์ด้วยบัญชีเงินสดตามกฎระเบียบตลาดหลักทรัพย์แห่งประเทศไทยและตามเงื่อนไขที่บริษัทกำหนดเพื่อให้ลูกค้าเข้าใจในเบื้องต้น

2.  ให้ลูกค้ากรอกรายละเอียดในคำขอเปิดบัญชีซื้อขายหลักทรัพย์
    โดยให้มีข้อมูลประวัติของลูกค้าเพื่อประกอบการพิจารณาอย่างเพียงพอในการรับเป็นลูกค้า
    โดยมีเอกสารหลักฐานประกอบ ได้แก่ สำเนาบัตรประจำตัวประชาชน สำเนาทะเบียนบ้าน
    สำเนาหนังสือรับรองการจดทะเบียนบริษัท สำเนาใบอนุญาตประกอบกิจการ
    (กรณีธุรกิจเฉพาะ) ตัวอย่างลายมือชื่อลูกค้าหรือผู้มีอำนาจลงนาม (กรณีนิติบุคคล)
    สำเนาสมุดฝากเงิน สำเนาใบรับฝากเงิน
    สำเนาตั๋วสัญญาใช้เงินเพื่อเป็นหลักฐานการมีฐานะและการออมทรัพย์

3.  ให้ลูกค้าลงนามในหนังสือดังต่อไปนี้คือ คำขอเป็นลูกค้าเพื่อเปิดบัญชีซื้อขายหลักทรัพย์
    สัญญาตั้งตัวแทนนายหน้าซื้อขายหลักทรัพย์ สัญญาซื้อขายหลักทรัพย์ด้วยเงินสด
    บันทึกข้อตกลงเกี่ยวกับการดูแลรักษาทรัพย์สินของลูกค้า
    หนังสือแต่งตั้งตัวแทนเพื่อซื้อขายหลักทรัพย์ (กรณีลูกค้ามอบอำนาจให้ผู้อื่นทำการแทน)

  กรณีลูกค้าของสำนักงานใหญ่

-   เมื่อเจ้าหน้าที่ได้ตรวจดูความถูกต้องของเอกสารครบถ้วน
    และพิจารณาเห็นว่าสมควรจะอนุมัติให้มีวงเงินซื้อขายหลักทรัพย์กับบริษัทได้
    ก็จะเสนอความเห็นพร้อมกำหนดวงเงินต่อผู้บังคับบัญชาตามลำดับชั้น เพื่อพิจารณาอนุมัติ

กรณีลูกค้าของสำนักงานสาขา 

  - เจ้าหน้าที่การตลาดเสนอความเห็นพร้อมกำหนดวงเงินไปยังผู้จัดการสำนักงานสาขา

  - ผู้จัดการสำนักงานสาขาพิจารณาคำขอของลูกค้า
  พร้อมเอกสารหลักฐานและความเห็นของเจ้าหน้าที่การตลาด
  แล้วเสนอความเห็นของตนมายังผู้บริหารที่ดูแลสายงานสำนักงานสาขา ซึ่งอยู่ที่สำนักงานใหญ่
  อำนาจอนุมัติวงเงินเป็นไปตามลำดับชั้นเช่นเดียวกับลูกค้าสำนักงานใหญ่

อำนาจอนุมัติ

  บริษัทได้มีการจัดแบ่งเจ้าหน้าที่บริหารผู้มีอำนาจอนุมัติ แยกตามกลุ่ม ดังนี้

  กลุ่มที่ 1 ได้แก่ เจ้าหน้าที่บริหารชั้น ผู้อำนวยการ สายงานการตลาด
  ที่ได้รับแต่งตั้งจากคณะกรรมการบริหาร

  กลุ่มที่ 2 ได้แก่ เจ้าหน้าที่บริหารชั้น ผู้อำนวยการอาวุโส สายงานการตลาด
  ที่ได้รับแต่งตั้งจากคณะกรรมการบริหาร

  กลุ่มที่ 3 ได้แก่ เจ้าหน้าที่บริหารชั้น ผู้ช่วยกรรมการผู้อำนวยการ และรองกรรมการผู้อำนวยการ
  สายงานการตลาด ที่ได้รับแต่งตั้งจากคณะกรรมการบริหาร

  กลุ่มที่ 4 ได้แก่ กรรมการบริหาร

  นอกจากนี้บริษัทยังได้มีการจัดแบ่งประเภทของลูกค้าออกเป็น ลูกค้าประเภทบุคคลธรรมดา
  และลูกค้าประเภทนิติบุคคล
  เพื่อการพิจารณาและอนุมัติวงเงินซื้อหลักทรัพย์ของลูกค้าที่มีประสิทธิภาพมากขึ้นอีกด้วย

  - กรณีลูกค้าประเภทบุคคลธรรมดา

+--------------+---------------------+---------------------------------+
|   วงเงินอนุมัติ  |   ผู้มีอำนาจอนุมัติ       |                                 |
+==============+=====================+=================================+
|              | (ก)                 | (ข)                             |
|              | กรณีวงเงินที่ขออนุมัติเป็น  | กรณีวง                           |
|              | ไปตามหลักเกณฑ์ของบริษัท | เงินที่ขออนุมัตินอกเหนือหลักเกณฑ์ของบริษัท |
|              |                     | หรือกรณีลูกค้ามีความสำคัญพิเศษ*        |
+--------------+---------------------+---------------------------------+
|   ไม่เกิน 2    | กลุ่ม 1 คนใดคนหนึ่ง     | กลุ่ม 2 ลงนามร่วมกับกลุ่ม 3 หรือ กลุ่ม 4 |
|   ล้านบาท     |                     | หรือ                             |
|              | กลุ่ม 2 คนใดคนหนึ่ง     |                                 |
|   ไม่เกิน 10   |                     | กลุ่ม 3 และกลุ่ม 4 ลงนามร่วมกัน 2 คน  |
|   ล้านบาท     | กลุ่ม 3 คนใดคนหนึ่ง     |                                 |
|              |                     | กลุ่ม 3 ลงนามร่วมกับกลุ่ม 4           |
|   ไม่เกิน 30   | กลุ่ม 4 คนใดคนหนึ่ง     |                                 |
|   ล้านบาท     |                     | กลุ่ม 4 ลงนามร่วมกัน 2 คน           |
|              | คณะอนุกรรมการสินเชื่อ   |                                 |
|   ไม่เกิน 50   |                     | คณะอนุกรรมการสินเชื่อ               |
|   ล้านบาท     | คณะอนุกรรมการสินเชื่อ   |                                 |
|              |                     | คณะอนุกรรมการกิจการนายหน้า         |
|   ไม่เกิน 75   |                     |                                 |
|   ล้านบาท     |                     |                                 |
|              |                     |                                 |
|   ไม่เกิน 100  |                     |                                 |
|   ล้านบาท     |                     |                                 |
+--------------+---------------------+---------------------------------+
|   เกินกว่า 100 | คณะกรรมการบริษัท      |                                 |
|   ล้านบาท     |                     |                                 |
|              | (ในก                |                                 |
|              | รณีที่มีความจำเป็นเร่งด่วน |                                 |
|              | ให้คณะอ              |                                 |
|              | นุกรรมการกิจการนายหน้า |                                 |
|              | อนุมัติได้ก่อนและให้ขอสัตย |                                 |
|              | าบันจากคณะกรรมการบริษ |                                 |
|              | ัทในการประชุมครั้งต่อไป) |                                 |
+--------------+---------------------+---------------------------------+

  การขออนุมัติวงเงินตามกรณี (ข) ให้ผู้บริหารตามสายการบังคับบัญชาของเจ้าหน้าที่การตลาดนั้น
  ทำบันทึกชี้แจงเหตุผลแห่งการขออนุมัติวงเงินดังกล่าว เสนอต่อผู้มีอำนาจอนุมัติเพื่อพิจารณาทุกครั้ง

  หมายเหตุ : * ลูกค้ามีความสำคัญพิเศษ หมายถึง
  บุคคลที่มีชื่อเสียงและมีฐานะทางการเงินที่มั่นคงเป็นที่รับรู้กันโดยทั่วไป
  ทั้งนี้อัตราค่าธรรมเนียมจะเท่ากับลูกค้าปกติ
  หากแต่ขั้นตอนการอนุมัติวงเงินอาจจะเร็วกว่าลูกค้าปกติ

  - กรณีลูกค้าประเภทนิติบุคคล

+--------------------+----------------+---------------+---------------+
|   ประเภทลูกค้า       |   ผู้มีอำนาจอนุมัติ  |               |               |
+--------------------+----------------+---------------+---------------+
|                    | คณะ            | คณะอนุกรรมการ  | ค             |
|                    | อนุกรรมการสินเชื่อ |               | ณะกรรมการบริษัท |
|                    |                | กิจการนายหน้า   |               |
+--------------------+----------------+---------------+---------------+
| บริษ                | ไม่เกิน 200      |               | เกินกว่า 200    |
| ัทหลักทรัพย์จัดการกองทุน | ล้านบาท         |               | ล้านบาท*       |
| และกองทุน           |                |               |               |
+--------------------+----------------+---------------+---------------+
| นิติบุคคลอื่น           | ไม่เกิน 20       | ไม่เกิน 100     | เกินกว่า 100    |
|                    | ล้านบาท         | ล้านบาท        | ล้านบาท*       |
+--------------------+----------------+---------------+---------------+

  * ในกรณีที่มีความจำเป็นเร่งด่วน ให้คณะอนุกรรมการกิจการนายหน้าอนุมัติได้ก่อน
  และให้ขอสัตยาบันจากคณะกรรมการบริษัทในการประชุมครั้งต่อไป

  (2) การให้กู้ยืมเพื่อซื้อหลักทรัพย์ระบบเครดิตบาลานซ์

บริษัทให้บริการการให้กู้ยืมเพื่อซื้อหลักทรัพย์ระบบเครดิตบาลานซ์ (Credit Balance)
โดยมีหลักเกณฑ์การพิจารณาและอนุมัติวงเงินตามขั้นตอนเช่นเดียวกับบัญชีเงินสด
โดยพิจารณาเป็นวงเงินรวมกับบัญชีเงินสดด้วย
สำหรับขั้นตอนและวิธีปฏิบัติในการให้กู้ยืมเพื่อซื้อหลักทรัพย์จะได้กล่าวในส่วนต่อไป
(ดูรายละเอียดได้ที่ส่วนที่ 2 ข้อ 5.3 ก หน้า 34-35)

นโยบายการกำหนดอัตรา Margin ของหลักทรัพย์ บริษัทจะกำหนดรายชื่อหลักทรัพย์ที่อนุญาตให้ซื้อ
โดยพิจารณาหลักทรัพย์ที่มีผลประกอบการดี และมีสภาพคล่องในการซื้อขาย
โดยมีการกำหนดอัตรามาร์จิ้นเริ่มต้นของแต่ละหลักทรัพย์
และกำหนดปริมาณหุ้นที่อนุญาตให้ซื้อหรือฝากเข้าบัญชีเครดิตบาลานซ์
และพิจารณาทบทวนรายชื่อหลักทรัพย์ที่อนุญาตให้ซื้ออย่างน้อยเดือนละครั้ง
บริษัทประกาศรายชื่อหลักทรัพย์ที่อนุญาตให้ซื้อ พร้อมทั้งอัตรามาร์จิ้นเริ่มต้นของแต่ละหลักทรัพย์ ณ
ที่ทำการบริษัท และที่ทำการสำนักงานสาขา
ทั้งนี้อัตรามาร์จิ้นของแต่ละหลักทรัพย์จะไม่ต่ำกว่าอัตรามาร์จิ้นที่กำหนดโดยสำนักงานคณะกรรมการ
ก.ล.ต. หรือตลาดหลักทรัพย์แห่งประเทศไทย

1.  ธุรกิจการค้าหลักทรัพย์

-ไม่มี-

2.  ธุรกิจการเป็นที่ปรึกษาการลงทุน

-ไม่มี-

3.  ธุรกิจการลงทุน

บริษัทมีนโยบายลงทุนในหลักทรัพย์จดทะเบียนในตลาดหลักทรัพย์ และตราสารหนี้
โดยหวังผลตอบแทนในรูปของกำไรจากการซื้อขายหลักทรัพย์ หรือดอกเบี้ยรับ
โดยการลงทุนจะอยู่ในส่วนของเงินลงทุนชั่วคราว เงินลงทุนระยะยาว หรือเงินลงทุนทั่วไป
ซึ่งขึ้นอยู่กับผลตอบแทนจากการลงทุนและนโยบายการลงทุน (ดูรายละเอียดและนโยบายการลงทุน
ในส่วนที่ 2 ข้อ 5.4 เงินลงทุน หน้า 37)

4.  ธุรกิจวาณิชธนกิจ

บริษัทเป็นหนึ่งในผู้นำในการให้บริการงานด้านวาณิชธนกิจ
โดยทีมงานที่มีความเชี่ยวชาญและประสบการณ์ในสายงาน เพื่อให้บริการที่มีคุณภาพอย่างต่อเนื่อง
งานด้านวาณิชธนกิจที่บริษัทให้บริการอยู่ประกอบด้วย 2 งานหลัก ได้แก่
การเป็นที่ปรึกษาทางการเงิน (Financial Advisory Service) และการจัดจำหน่ายหลักทรัพย์
(Underwriting Service)

  5.1 การเป็นที่ปรึกษาทางการเงิน (Financial Advisory Service)

บริษัทให้บริการงานที่ปรึกษาทางการเงินครอบคลุมด้านต่างๆ แก่บริษัททั่วไป
บริษัทจดทะเบียนในตลาดหลักทรัพย์แห่งประเทศไทย รวมถึงหน่วยงานราชการและรัฐวิสาหกิจ
โดยมุ่งเน้นการให้บริการโดยทีมงานที่มีความรู้และประสบการณ์ทางด้านการให้คำปรึกษาทางการเงินและได้รับใบอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
งานที่บริษัทให้บริการอยู่สามารถจำแนกได้พอสังเขป ดังนี้

  1. การออกและเสนอขายหลักทรัพย์

  1.1
  ให้บริการเป็นที่ปรึกษาทางการเงินในการออกและเสนอขายหลักทรัพย์ต่อประชาชนทั่วไปครั้งแรก
  (Initial Public Offering : IPO)
  และนำหลักทรัพย์ของบริษัทเข้าจดทะเบียนในตลาดหลักทรัพย์แห่งประเทศ (SET)
  หรือตลาดหลักทรัพย์ เอ็ม เอ ไอ (MAI)

  1.2 ให้บริการเป็นที่ปรึกษาทางการเงินในการระดมทุน (Public Offering)
  ผ่านการเสนอขายหลักทรัพย์ ประเภทต่างๆ ทั้งนี้โดยคำนึงถึงโครงสร้างทางการเงินที่เหมาะสม
  และเพื่อประโยชน์สูงสุดของบริษัทผู้ออกและเสนอขายหลักทรัพย์ เช่น

  • ตราสารประเภททุน : หุ้นสามัญ หุ้นบุริมสิทธิ

  • ตราสารประเภทหนี้ : หุ้นกู้ หุ้นกู้ด้อยสิทธิ

  • ตราสารประเภทกึ่งหนี้กึ่งทุน : หุ้นกู้แปลงสภาพ ใบสำคัญแสดงสิทธิในการซื้อหุ้นสามัญ เป็นต้น

  1.3 ให้บริการเป็นที่ปรึกษาในการระดมทุนด้วยการเสนอขายต่อนักลงทุนกลุ่มเฉพาะเจาะจง
  (Private Placement) ตามวัตถุประสงค์ของบริษัท

  1.4 ให้บริการเป็นที่ปรึกษาทางการเงินในงานแปรรูปรัฐวิสาหกิจ (Privatization)

  1.5 ให้บริการที่ปรึกษาในการออกและเสนอขายอนุพันธ์ทางการเงิน และตราสารหนี้อนุพันธ์

  1.6 ให้บริการที่ปรึกษาในการแปรสภาพทรัพย์สินเป็นตราสารทางการเงิน (Securitization)

  2. การควบรวมกิจการและการซื้อขายกิจการ (Mergers and Acquisitions)

  2.1
  ให้บริการเป็นที่ปรึกษาทางการเงินในการศึกษาแสวงหาโอกาสการลงทุนในหลักทรัพย์ของบริษัทอื่นที่น่าสนใจและเป็นประโยชน์ต่อกิจการ
  (Acquisitions) รวมถึงการเข้าครอบงำกิจการแบบ take over
  ด้านการบริหารและควบรวมกิจการ (Mergers)

  2.2 ให้บริการเป็นที่ปรึกษาทางการเงินในการจัดทำคำเสนอซื้อหลักทรัพย์ (Tender Offer)
  และให้บริการเป็นตัวแทนรับซื้อหลักทรัพย์ (Tender Agent) ในการเข้าถือหลักทรัพย์
  เพื่อครอบงำ
  กิจการตามระเบียบประกาศของสำนักงานคณะกรรมการกำกับหลักทรัพย์และตลาดหลักทรัพย์

  2.3 ให้บริการเป็นที่ปรึกษาทางการเงินในการเลือกพันธมิตรร่วมทุนที่เหมาะสม (Joint
  Venture) รวมถึง การให้คำแนะนำเชิงกลยุทธ์และเป็นที่ปรึกษาในการต่อรองเจรจาร่วมทุน

  2.4
  ให้บริการเป็นที่ปรึกษาทางการเงินในการประเมินมูลค่ากิจการเพื่อการลงทุนและ/หรือเพื่อการร่วมทุน

  3. การปรับโครงสร้างหนี้และฟื้นฟูกิจการ

  3.1 ให้บริการเป็นที่ปรึกษาทางการเงินในการศึกษาหาแนวทางการปรับโครงสร้างหนี้ที่เหมาะสม
  กับความสามารถ ของกิจการ เพื่อให้บริษัทสามารถดำเนินธุรกิจต่อไปได้
  และสามารถชำระหนี้คืนแก่เจ้าหนี้ตามที่ตกลง

  3.2 ให้บริการเป็นที่ปรึกษาทางการเงินในการจัดทำแผนฟื้นฟูกิจการภายใต้ พรบ. ล้มละลาย

  3.3
  ให้บริการเป็นที่ปรึกษาทางการเงินร่วมกับบริษัทจดทะเบียนในการจัดทำแผนดำเนินการเพื่อแก้ไขเหตุแห่งการเพิกถอน
  (แผนฟื้นฟูกิจการ)

  4. ที่ปรึกษาทางการเงินอิสระ (Independent Financial Advisor Service)

  4.1 ให้ความเห็นอย่างเป็นอิสระต่อการเข้าทำรายการของบริษัทประเภทต่างๆ
  ตามประกาศตลาดหลักทรัพย์แห่งประเทศไทยกำหนด เช่น

  • รายการประเภทได้มาและจำหน่ายไปซึ่งทรัพย์สิน

  • รายการประเภทที่เกี่ยวโยงกัน

  4.2 ให้ความเห็นอย่างเป็นอิสระต่อการเข้าทำรายการของบริษัทประเภทต่างๆ
  ตามประกาศสำนักงานคณะกรรมการกำกับหลักทรัพย์และตลาดหลักทรัพย์กำหนด เช่น

  • การให้ความเห็นต่อคำเสนอซื้อหลักทรัพย์ (Tender Offer)

  • การให้ความเห็นต่อการขอยกเว้นไม่ทำคำเสนอซื้อหลักทรัพย์ (Whitewash) เป็นต้น

  5. ที่ปรึกษาทางการเงินทั่วไป

  5.1
  ให้บริการเป็นที่ปรึกษาทางการเงินในการศึกษาและเสนอแนวทางการปรับโครงสร้างกลุ่มบริษัท
  เพื่อให้ภาพของกลุ่มเกิดความชัดเจนมากขึ้นในเชิงการบริหารจัดการ
  และเพื่อความชัดเจนในมุมมองของนักลงทุน

  5.2 ให้บริการเป็นที่ปรึกษาทางการเงินในการตรวจสอบสถานะของกิจการ (Due Diligence)

  5.3 ให้บริการเป็นที่ปรึกษาทางการเงินในการประเมินมูลค่ากิจการ มูลค่าหุ้น (Business /
  Share Valuation)

  5.4
  ให้บริการเป็นที่ปรึกษาทางการเงินในการวิเคราะห์และประเมินความเป็นไปได้ของโครงการ
  (Feasibility Study) เป็นต้น

5.2 การจัดจำหน่ายหลักทรัพย์ (Underwriting Service)

บริษัทมีนโยบายในการเป็นผู้จัดจำหน่ายและรับประกันการจำหน่ายทั้งหลักทรัพย์ประเภทหนี้
และประเภททุน โดยเป็นธุรกิจที่ต่อเนื่องจากการเป็นที่ปรึกษาทางการเงิน
และการเข้าไปร่วมกับสถาบันการเงิน หรือบริษัทเงินทุนหลักทรัพย์อื่นในการจัดจำหน่ายหลักทรัพย์
ซึ่งมีทั้งที่บริษัทเป็นผู้จัดการการจัดจำหน่ายและรับประกันการจำหน่าย (Lead Underwriter)
ผู้ร่วมจัดจำหน่ายและรับประกันการจำหน่าย (Sub-Underwriter)

  5.3 ผลงานบางส่วนในฐานะที่ปรึกษาทางการเงิน และการจัดจำหน่ายหลักทรัพย์ในช่วงปี 2549
  ที่ผ่านมา

+--------------------------+-------------------------------------------+
| ชื่อบริษัทลูกค้า               | ลักษณะงานบริการ                             |
+--------------------------+-------------------------------------------+
| บมจ.จี สตีล                | ที่ปรึกษาทางการเงิน                           |
|                          |                                           |
|                          | ผู้จัดการกา                                  |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.เด็มโก้                | ที่ปรึกษาทางการเงิน                           |
|                          |                                           |
|                          | ผู้จัดการกา                                  |
|                          | รจัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บริษัท นครชื่น จำกัด และ      | ผู้จัดเตรียมคำเสนอซื้อ บมจ. โออิชิ กรุ๊ป            |
|                          |                                           |
| Bengena International    | และตัวแทนในการรับซื้อหลักทรัพย์                  |
| Ltd.                     |                                           |
+--------------------------+-------------------------------------------+
| Mauser Holding Asia Pte. | ผู้จัดเตรียมคำเสนอซื้อ บมจ. แพค เดลต้า           |
| Ltd.                     |                                           |
|                          | และตัวแทนในการรับซื้อหลักทรัพย์                  |
+--------------------------+-------------------------------------------+
| บมจ.จัสมิน เทเลคอม ซิสเต็มส์  | ผู้จัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.บ้านร็อคการ์เด้น         | ผู้จัดจำหน่ายและรับประกันการจัดจำหน่ายหุ้นสามัญเพิ่มทุน |
|                          | (IPO)                                     |
+--------------------------+-------------------------------------------+
| บมจ.อีเทอร์นิตี้ แกรนด์        | ผู้จัดจำหน่ายและรับประกันการจัดจำหน่ายหุ้นสามัญเพิ่มทุน |
| โลจิสติคส์                  | (IPO)                                     |
+--------------------------+-------------------------------------------+
| กองทุนรวมอสังหาริมทรัพย์ควอลิตี้ | ผู้จัดจำหน่ายและรับประกันการจัดจำหน่ายหุ้นสามัญเพิ่มทุน |
| เฮ้าส์                     | (IPO)                                     |
+--------------------------+-------------------------------------------+

  5.4 รายได้จากธุรกิจวาณิชธนกิจ

ในปี 2549 บริษัทมีรายได้จากธุรกิจวาณิชธนกิจลดลงเมื่อเปรียบเทียบกับรายได้ในปีที่ผ่านมา
ทั้งนี้เนื่องจากจำนวนงานที่ปรึกษาในการนำบริษัทเข้าจดทะเบียนในตลาดหลักทรัพย์ฯลดลงเมื่อเทียบกับปีที่ผ่านมา
ซึ่งเป็นผลมาจากสภาวะตลาด และบรรยากาศการซื้อขายหลักทรัพย์ในตลาดหลักทรัพย์ฯ
โดยรวมที่ไม่ค่อยจะสดใสนัก
รวมถึงการเปลี่ยนแปลงทางการเมืองและความไม่ชัดเจนของทิศทางเศรษฐกิจ
มีส่วนให้ผู้ประกอบการหลายแขนงต้องทบทวนแผนการเงินและการลงทุน
บริษัทลูกค้าหลายรายที่มีแผนการระดมทุนผ่านการเสนอขายหลักทรัพย์ในตลาดหลักทรัพย์ฯ
ตัดสินใจชะลอและเลื่อนแผนดังกล่าวออกไป ประกอบกับสถานการณ์ในปัจจุบัน
บริษัทลูกค้าที่ประสงค์จะเข้าตลาดหลักทรัพย์ส่วนใหญ่เป็นบริษัทที่มีขนาดเล็กลงเมื่อเปรียบเทียบกับขนาดของบริษัทที่ระดมทุนและจดทะเบียนใหม่ในตลาดหลักทรัพย์ฯ
ใน ช่วงปีก่อนๆหน้าที่ผ่านมา
เป็นผลให้ความสามารถและความเป็นไปได้ในการระดมทุนมีขนาดที่เล็กลง
ทำให้โอกาสของรายได้จากค่าธรรมเนียมจากการจัดจำหน่ายและรับประกันการจัดจำหน่ายลดลงตามไปด้วย
โดยในปี 2549 บริษัทได้ให้บริการในการนำบริษัทเข้าจดทะเบียนในตลาดหลักทรัพย์ฯ 2 ราย
และได้ร่วมในการจัดจำหน่ายและรับประกันการจัดจำหน่ายหุ้นสามัญเพิ่มทุนกับบริษัทหลักทรัพย์อื่นอีกหลายราย
นอกจากงานเป็นที่ปรึกษาในการนำบริษัทเข้าจดทะเบียนในตลาดหลักทรัพย์ฯ แล้ว ในปี 2549
ที่ผ่านมาบริษัทได้รับงานเป็นที่ปรึกษาในการควบรวมกิจการจำนวน 2 งาน
โดยการเป็นที่ปรึกษาให้แก่ผู้ทำเสนอซื้อใน 2 กิจการเป้าหมายได้แก่ บริษัท โออิชิ จำกัด (มหาชน)
และบริษัท แพค เดลต้า จำกัด (มหาชน)

5.  ธุรกิจการเป็นตัวแทนซื้อขายสัญญาซื้อขายล่วงหน้า

บริษัทได้เข้าเป็นสมาชิกของบริษัท ตลาดอนุพันธ์ (ประเทศไทย) จำกัด (มหาชน) หรือ Thailand
Futures Exchange Public Company Limited (TFEX)
ซึ่งเป็นบริษัทย่อยของตลาดหลักทรัพย์แห่งประเทศไทย
จัดตั้งขึ้นเพื่อดำเนินการเป็นศูนย์ซื้อขายสัญญาซื้อขายล่วงหน้า
ซึ่งเป็นสินค้าใหม่ที่ผู้ลงทุนและผู้ประกอบการในธุรกิจที่เกี่ยวข้อง
สามารถใช้เป็นเครื่องมือบริหารความเสี่ยงในการบริหารเงินลงทุนและธุรกิจได้อย่างมีประสิทธิภาพ
โดยตลาดอนุพันธ์ได้เปิดซื้อขายฟิวเจอร์สของดัชนี SET50 (SET50 Index Futures)
เป็นลำดับแรก ต่อไปจะจัดให้มีการซื้อขายฟิวเจอร์สของสินค้าอ้างอิงในกลุ่มพันธบัตรรัฐบาล (Bond
Futures) หรือ อัตราดอกเบี้ย (Interest Rate Futures)
สำหรับฟิวเจอร์สและออปชันของสินค้าอ้างอิงประเภทอื่นๆนั้น จะได้ดำเนินการในลำดับถัดไป

บริษัทหลักทรัพย์ที่เป็นเข้าเป็นสมาชิกของ บมจ. ตลาดอนุพันธ์ ขณะนี้มีทั้งหมด 23 ราย
บริษัทได้เปิดบริการการเป็นตัวแทนซื้อขายสัญญาซื้อขายล่วงหน้าเมื่อวันที่ 28 เมษายน 2549
นักลงทุนสามารถซื้อขายสัญญาซื้อขายล่วงหน้าโดยใช้บัญชีเดียวกับบัญชีเงินสด
และวางหลักประกันร้อยละ 10 ตามเกณฑ์ของตลาดอนุพันธ์ ณ วันที่ 31 ธันวาคม 2549
บริษัทมีลูกค้าที่เปิดใข้บริการซื้อขายสัญญาซื้อขายล่วงหน้ารวม 318 ราย
มีทั้งลูกค้าในประเทศและต่างประเทศ

เนื่องจากฟิวเจอร์สเป็นสินค้าใหม่ บริษัทจึงได้เปิดการอบรม สร้างความรู้ ความเข้าใจ
ในผลิตภัณฑ์นี้ ให้แก่ลูกค้าและผู้ลงทุนที่สนใจ ตลอดปี 2549 ที่ผ่านมา
ปัจจุบันผู้ลงทุนยังให้ความสนใจในตลาดอนุพันธ์ไม่มาก ทำให้ปริมาณการซื้อขายมีน้อย โดยในปี 2549
มีจำนวนทั้งสิ้น 198,737 สัญญา เป็นมูลค่า 97,899 ล้านบาท หรือเท่ากับ 1,204 สัญญาต่อวัน
เป็นมูลค่า 593 ล้านบาท ต่อวัน ทั้งนี้ในปี 2550
ตลาดอนุพันธ์มีแผนการที่จะเปิดให้ซื้อขายสินค้าใหม่คือ SET50 Index Options
ภายในไตรมาสสามของปี 2550

ปริมาณการซื้อขายอนุพันธ์ที่ผ่านบริษัทในปี 2549 มีจำนวนทั้งสิ้น 19,349 สัญญา เป็นมูลค่า
9,517.40 ล้านบาท คิดเป็นร้อยละ 4.86 ของตลาดอนุพันธ์ จัดเป็นอันดับที่ 9

  7. ธุรกิจการยืมและให้ยืมหลักทรัพย์

บริษัทได้รับอนุญาตจากกระทรวงการคลังให้ประกอบธุรกิจหลักทรัพย์ประเภทกิจการยืมและให้ยืมหลักทรัพย์
และเริ่มให้บริการเมื่อวันที่ 14 กรกฎาคม 2549

  8. ธุรกิจการบริหารสินทรัพย์ของลูกค้า

ในช่วงครี่งปีหลังของปี 2549 บริษัทได้เริ่มขยายธุรกิจบริหารสินทรัพย์ของลูกค้า
ให้บริการในการคัดสรรผลิตภัณฑ์การเงินที่เหมาะสมที่สุด ทั้งในและต่างประเทศ
เสนอแก่ลูกค้าทั้งที่เป็นรายบุคคลและนิติบุคคล โดยมีปริมาณสินทรัพย์คงค้างที่ลูกค้าลงทุนผ่านบริษัท
เป็นมูลค่าทั้งสิ้น ณ วันที่ 31 ธันวาคม 2549 จำนวน 1,572 ล้านบาท
บริษัทคาดว่าธุรกิจดังกล่าวจะมีการขยายตัวในระดับสูงในปีถัดไป

รายได้ค่าธรรมเนียมและค่าบริการ (หน่วย : ล้านบาท)

  ------------------------------ ------------- ------------- -------------
  ค่าธรรมเนียม                     2547          2548          2549

  จัดจำหน่ายหลักทรัพย์                122.22        79.32         34.34

  ที่ปรึกษาทางการเงิน                64.03         54.87         64.70

  ตัวแทนซื้อขายหน่วยลงทุน             2.32          2.07          1.19

  การให้ยืมหลักทรัพย์                 -             -             0.17

  อื่น ๆ                           0.22          0.66          0.09

  รวม                            188.79        136.92        100.49
  ------------------------------ ------------- ------------- -------------

1.  ธุรกิจของบริษัทย่อย

ภาพรวมการดำเนินธุรกิจของบริษัทหลักทรัพย์จัดการกองทุน แอสเซท พลัส จำกัด (บลจ. แอสเซท
พลัส) ซึ่งเป็นบริษัทย่อย มีดังนี้

บลจ. แอสเซท พลัส จำกัด เริ่มดำเนินธุรกิจอย่างเต็มรูปแบบในเดือนตุลาคม 2547
ด้วยทุนจดทะเบียนเริ่มแรก 100 ล้านบาท โดยมีบริษัทหลักทรัพย์ เอเซีย พลัส จำกัด (มหาชน)
เป็นผู้ถือหุ้นใหญ่ 99.99% ของหุ้นที่จำหน่ายแล้วทั้งหมด ทั้งนี้ บลจ. แอสเซท พลัส
ในฐานะที่เป็นบริษัทลูกจึงยึดมั่นในนโยบายการดำเนินธุรกิจเช่นเดียวกับบริษัทแม่ คือ
การตอกย้ำจุดแกร่งที่ตนมีความถนัด การดำเนินธุรกิจอย่างอนุรักษ์นิยมด้วยจรรยาบรรณอย่างสูง
และยึดถือหลักการสร้างความพึงพอใจและประโยชน์สูงสุดให้แก่ลูกค้าเป็นสำคัญ

บลจ. แอสเซท พลัส ประกอบธุรกิจหลัก 2 ประเภท คือ ธุรกิจการจัดการกองทุนส่วนบุคคล
(Private Fund) และธุรกิจการจัดการกองทุนรวม (Mutual Fund) ณ วันที่ 29 ธันวาคม
2549 บลจ. แอสเซท พลัส มีมูลค่าทรัพย์สินสุทธิภายใต้การจัดการรวมทั้งสิ้นประมาณ 14,608
ล้านบาท ซึ่งเพิ่มขึ้นจากสิ้นปี 2548 ที่มีอยู่ 13,276 ล้านบาท เป็นมูลค่าประมาณ 1,332 ล้านบาท
หรือเพิ่มขึ้น 10% โดยกองทุนรวมมีมูลค่าทรัพย์สินสุทธิเพิ่มขึ้น 2,451 ล้านบาท
ซึ่งเป็นการเติบโตที่สูง 26% เทียบกับอุตสาหกรรมที่เติบโต 36%
ขณะที่กองทุนส่วนบุคคลมีมูลค่าทรัพย์สินสุทธิลดลง 1,120 ล้านบาท หรือลดลง 29%
เทียบกับอุตสาหกรรมที่เติบโต 1% หากพิจารณาตามนโยบายการลงทุนของแต่ละกองทุน บลจ.
แอสเซท พลัส มีการบริหารกองทุนส่วนบุคคลและกองทุนที่มีสัดส่วนการลงทุนใน หุ้น และตราสารหนี้
ประมาณ 30% และ 70% ของมูลค่าทรัพย์สินสุทธิภายใต้การจัดการตามลำดับ ซึ่งมีรายละเอียด ดังนี้

-   กองทุนส่วนบุคคล จำนวน 44 กองทุน รวมมูลค่าทรัพย์สินสุทธิ 2,694 ล้านบาท
    ซึ่งทุกกองทุนมีนโยบายลงทุนในหุ้นเป็นหลัก

-   กองทุนรวม จำนวน 27 กองทุน รวมมูลค่าทรัพย์สินสุทธิ 11,914 ล้านบาท
    ซึ่งสามารถแบ่งประเภทได้ ดังนี้

    -   กองทุนรวมตราสารหนี้ จำนวน 16 กองทุน มูลค่าทรัพย์สินสุทธิ 8,420 ล้านบาท

    -   กองทุนรวมผสม จำนวน 4 กองทุน มูลค่าทรัพย์สินสุทธิ 2,011 ล้านบาท

    -   กองทุนรวมเพื่อสิทธิประโยชน์ทางภาษี (LTF และ RMF) จำนวน 5 กองทุน
        มูลค่าทรัพย์สินสุทธิ 333 ล้านบาท

    -   กองทุนรวมที่ลงทุนในต่างประเทศ(Foreign Investment Fund หรือ FIF) จำนวน
        2 กองทุน มูล ค่าทรัพย์สินสุทธิ 1,150 ล้านบาท

สำหรับผลการดำเนินงานปี 2549 บลจ. แอสเซท พลัส มีกำไรสุทธิ 33.04 ล้านบาท
โดยมีรายได้รวมทั้งสิ้น 124.25 ล้านบาท ซึ่งมาจากรายได้ค่าธรรมเนียม 120.20 ล้านบาท
และรายได้จากการลงทุน 4.05 ล้านบาท และมีค่าใช้จ่ายรวมทั้งสิ้น 76.57 ล้านบาท
ซึ่งเป็นค่าใช้จ่ายธุรกิจการจัดการการลงทุน 6.30 ล้านบาท และค่าใช้จ่ายในการดำเนินงาน
70.27 ล้านบาท

ด้วยความมุ่งมั่นในการสร้างความพึงพอใจและประโยชน์สูงสุดให้แก่ผู้ลงทุน
เพื่อให้ผู้ลงทุนมีทางเลือกในการลงทุนมากขึ้น บลจ. แอสเซท พลัส
จึงได้ดำเนินการขอใบอนุญาตประกอบธุรกิจหลักทรัพย์ประเภทการเป็นนายหน้า ค้า
หรือจัดจำหน่ายหลักทรัพย์ที่เป็นหน่วยลงทุน (Limited BDU)
จากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ซึ่งได้รับการพิจารณาอนุมัติ และผ่านการตรวจสอบความพร้อมของระบบงานเป็นที่เรียบร้อยแล้ว
โดยคาดว่า จะเริ่มเปิดให้บริการได้ในไตรมาสที่ 2 ของปี 2550

2.  การตลาดและภาวะการแข่งขัน

    1.  นโยบายและลักษณะการตลาดที่สำคัญ

กลยุทธ์การแข่งขัน

บริษัทยังคงมุ่งเน้นที่จะเป็นบริษัทหลักทรัพย์ชั้นนำที่ให้บริการที่มีคุณภาพและครบวงจร
เพื่อให้บริการแก่ลูกค้าในปัจจุบันและกลุ่มลูกค้าเป้าหมาย บริษัทได้พัฒนาระบบสารสนเทศ
บทวิเคราะห์หลักทรัพย์ที่มีคุณภาพและคุณภาพการบริการ
เพื่อเป็นเครื่องมือที่จะช่วยให้บริษัทสามารถแข่งขันในด้านการบริการและขยายส่วนแบ่งตลาดให้เพิ่มขึ้นอย่างต่อเนื่อง

ลักษณะลูกค้า

บริษัทให้บริการแก่ลูกค้าทั้งในประเทศและต่างประเทศ จำแนกตามบัญชีซื้อขายหลักทรัพย์ ณ วันที่ 31
ธันวาคม 2549 มีดังนี้

  --------------------- ---------------- ----------------- ----------------
  ประเภทลูกค้า            ในประเทศ         ต่างประเทศ         รวม

  บุคคลธรรมดา            36,971           1,779             38,750

  นิติบุคคล                1,039            67                1,106

  รวม จำนวนบัญชี          38,010           1,846             39,856
  --------------------- ---------------- ----------------- ----------------

2.  ภาวะการแข่งขัน

สรุปภาวะตลาดหลักทรัพย์ปี 2549

ภาวะการซื้อขายของตลาดหลักทรัพย์ในปี 2549 ประสบกับปัญหาและอุปสรรคมากมาย
โดยสัญญาณลงได้เริ่มก่อตัวมาตั้งแต่ปลาย 2548 เนื่องจากมีกลุ่มผู้ประท้วงรัฐบาลอดีตนายกรัฐมนตรี
พ.ต.ท.ทักษิณ ชินวัตร นัดชุมนุมกันบ่อยมากขึ้น และเมื่ออดีตนายกฯ ทักษิณฯ ในฐานะผู้ถือหุ้นใหญ่
“บริษัทชิน คอร์ปอเรชั่น จำกัด (มหาชน)” หรือ SHIN
ประกาศขายหุ้นที่ถือทั้งหมดให้กับกองทุนเทมาเส็ก ซึ่งมีมูลค่าการซื้อขายสูงถึง 7.3 หมื่นล้านบาท
เมื่อวันที่ 23 มกราคม 2549 ทำให้เหตุการณ์ประท้วงทวีความรุนแรงมากขึ้น
จนกลายเป็นสาเหตุให้มีการประกาศยุบสภาและมีการเลือกตั้ง
แต่ก็ได้จำนวนสมาชิกสภาผู้แทนราษฎรไม่ครบในหลายเขต
และในที่สุดคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข
(ปัจจุบันคือ คณะมนตรีความมั่นคงแห่งชาติ)
ก็ใช้ข้ออ้างจากสถานการณ์นี้เข้ายึดอำนาจการปกครองภายใต้ระบอบประชาธิปไตย ในวันที่ 19
กันยายน 2549 และมีการตั้งรัฐบาลรักษาการ โดยมี พล.อ. สุรยุทธ์ จุลานนท์ เป็นนายกรัฐมนตรี
นับแต่นั้นมา

  -----------------------------------------------------------------------
  สถานการณ์ทางการเมือง

  []
  -----------------------------------------------------------------------

ที่มา : :ตลาดหลักทรัพย์แห่งประเทศไทย และรวบรวมโดยฝ่ายวิจัยบมจ.หลักทรัพย์ เอเซีย พลัส

แม้อยู่ภายใต้การปกครองของรัฐบาลรักษาการ โดยที่ยังคงประกาศใช้กฎอัยการศึก
แต่เหตุการณ์ทางการเมืองกลับยังไม่สงบ และที่ซ้ำร้าย การออกมาตรการของภาครัฐ
ยังสร้างความผิดหวังให้กับตลาดเงินและตลาดทุน
โดยเฉพาะมาตรการสกัดกั้นการเก็งกำไรค่าเงินระยะสั้นของธนาคารแห่งประเทศไทย
โดยการสนับสนุนของกระทรวงการคลังให้ตั้งสำรองเงิน ร้อยละ 30
ของเงินทุนนำเข้าจากต่างประเทศที่มีระยะเวลาไม่ถึง 1 ปี เมื่อวันที่ 19 ธันวาคม 2549
นอกจากเป็นการเพิ่มภาระต้นทุนแก่ผู้นำเงินเข้าแล้ว
ยังบั่นทอนความเชื่อมั่นของนักลงทุนต่างประเทศอย่างมาก
สะท้อนได้จากดัชนีไทยที่ปรับตัวลดลงภายในวันเดียวถึง 142.63 จุด (ร้อยละ 20)
มูลค่าตลาดหายไปถึง 700,000 กว่าล้านบาท จนทำให้ตลาดหลักทรัพย์ต้องปิดทำการซื้อขายชั่วคราว
(Circuit Breaking) เป็นเวลา 30 นาที แม้จะดีดตัวกลับขึ้นมาได้ 69 จุด
ในวันทำการหลังจาก ธนาคารแห่งประเทศไทย ประกาศให้การตั้งสำรองฯ ดังกล่าว
ครอบคลุมตราสารหนี้ วอร์แรนท์ ตราสารอนุพันธ์ และกองทุนอสังหาริมทรัพย์ แต่ไม่รวมตลาดหุ้น

เมื่อปิดตลาด ณ วันสุดท้ายของปี 2549 พบว่าดัชนีลดลง 33.89 จุด หรือลดลง ร้อยละ 4.7 จากปี
2548 และทำให้มูลค่าการซื้อขายของตลาดลดลงตามลำดับ จากเฉลี่ยต่อวันสูงสุด 2.09
หมื่นล้านบาท ในงวดไตรมาสที่หนึ่งของปี 2549 ลงมาเหลือเฉลี่ยเพียง 1.48 หมื่นล้านบาทใน 9
เดือนที่เหลือของปี 2549 ส่งผลให้เฉลี่ยโดยรวมทั้งปี 2549 เท่ากับ 1.63 หมื่นล้านบาท เทียบกับ
1.64 หมื่นล้านบาทในปี 2548

  -----------------------------------------------------------------------
  มูลค่าการซื้อขายและดัชนีตลาดปี 2549

  []
  -----------------------------------------------------------------------

ที่มา : ตลาดหลักทรัพย์แห่งประเทศไทย

นักลงทุนรายย่อยมีบทบาทลดลง

บทบาทการซื้อขายของนักลงทุนต่างชาติในตลาดหุ้นไทย มีแนวโน้มเพิ่มขึ้นตามลำดับ จากปี 2548
จนถึงปัจจุบัน ทำให้สัดส่วนของการซื้อขายของนักลงทุนในประเทศ โดยเฉพาะรายย่อยลดลงจาก
ร้อยละ 71 ของมูลค่าการซื้อขายของตลาดรวมในปี 2547 เหลือ ร้อยละ 62 ในปี 2548
และร้อยละ 55 ในปี 2549 ส่งผลกระทบโดยตรงต่อส่วนแบ่งตลาดของบริษัทหลักทรัพย์จดทะเบียน
ซึ่งล้วนมีฐานลูกค้าหลักเป็นรายย่อยอย่างหลีกเลี่ยงไม่ได้ กล่าวคือลดลงจาก ร้อยละ 45 ในปี 2548
เหลือ ร้อยละ 41.5 ในปี 2549 ทั้งนี้สำหรับบริษัทหลักทรัพย์ เอเซีย พลัส จำกัด (มหาชน)
มีส่วนแบ่งการตลาดเท่ากับ ร้อยละ 6.19 ครองลำดับ 3 จากบริษัทหลักทรัพย์ทั้งหมด 37
แห่งในปัจจุบัน

  -----------------------------------------------------------------------
  ส่วนแบ่งตลาดของบริษัทหลักทรัพย์จดทะเบียน

  []
  -----------------------------------------------------------------------

ที่มา :ตลาดหลักทรัพย์แห่งประเทศไทย

แนวโน้มตลาดปี 2550

แนวโน้มตลาดหลักทรัพย์ ปี 2550 คาดว่าจะยังไม่สดใสนัก
แม้ว่าตลาดจะเริ่มเห็นสัญญาณบวกแล้วในหลายปัจจัย เช่น ทิศทางการลดดอกเบี้ยในประเทศ
หลังเงินเฟ้อลดลงต่อเนื่องนับจากงวด 2H49 ในทิศทางเดียวกับราคาน้ำมันดิบที่ลดลง ร้อยละ 30
จากระดับสูงสุดในปี 2549 และหมดความกังวลต่อการตั้งสำรองฯ ตามมาตรฐานการบัญชี IAS 39
ของธนาคารพาณิชย์ หลังจากที่ธนาคารพาณิชย์ขนาดใหญ่ทุกแห่งได้ทยอยตั้งสำรองฯ
กันไปเกือบทั้งหมดแล้ว ตั้งแต่งวดไตรมาสที่สี่ ปี 2549 แต่อุปสรรคสำคัญที่ยังกดดันตลาดอยู่ในปี
2550 ความไม่ชัดเจนของกฎหมายการถือครองหุ้นของคนต่างด้าว
คือปัจจัยการเมืองที่ยังมีความเสี่ยงอยู่หลายประเด็น
นับตั้งแต่การแก้ไขรัฐธรรมนูญว่าจะสามารถแก้ไขเสร็จทันตามกำหนด
และจะทำให้มีการเลือกตั้งเกิดขึ้นได้ทันภายในปี 2550 หรือไม่
รวมถึงปัญหาความสัมพันธ์ระหว่างประเทศของไทยกับสิงคโปร์ กรณีการยึดสัญญาสัมปทานของ ITV
และอาจจะลามถึงบริษัทลูกอื่นที่ได้รับสัมปทานจากรัฐบาลในเครือ SHIN

  -----------------------------------------------------------------------
  ดอกเบี้ย RP-1 วัน เทียบกับดอกเบี้ยเงินฝาก 12 เดือนของ ธ.พ.

  []
  -----------------------------------------------------------------------

ที่มา : ธนาคารแห่งประเทศไทย.

  -----------------------------------------------------------------------
  อัตราเงินเฟ้อ เทียบกับราคาขายปลีกน้ำมัน

  []
  -----------------------------------------------------------------------

ที่มา : ธนาคารแห่งประเทศไทย, สำนักงานนโยบายและแผนพลังงาน

นอกจากนี้ผลกระทบจากการใช้มาตรการสำรองฯ เงินทุนไหลเข้าระยะสั้น ซึ่งปัจจุบัน แม้
ธนาคารแห่งประเทศไทยได้ทยอยผ่อนปรนไปเกือบหมดแล้ว
และคงเหลือครอบคลุมเฉพาะตลาดตราสารหนี้ก็ตาม
แต่ยังไม่สามารถเรียกความเชื่อมั่นของนักลงทุนต่างประเทศกลับคืนมาได้
คาดว่าความเชื่อมั่นจะกลับมาต่อเมื่อมีการยกเลิกมาตรการฯ ดังกล่าวโดยสิ้นเชิง

การแก้ไขพระราชบัญญัติผู้ประกอบธุรกิจต่างด้าว ที่รัฐบาลมุ่งเน้นเปลี่ยนนิยามของคนต่างด้าวใหม่
จากเดิมที่ให้พิจารณาเฉพาะสัดส่วนของการถือหุ้นต่างชาติเท่านั้น โดยฉบับร่างที่จะมีการแก้ไขใหม่
กำหนดให้พิจารณาสิทธิในการลงคะแนนเสียงที่เกิน ร้อยละ 50 ด้วย
(ยกเว้นธุรกิจที่ได้รับการส่งเสริมการลงทุนจาก BOI และธุรกิจที่มีสนธิสัญญาระหว่างประเทศ)
เป็นแรงผลักดันให้เกิดแรงขายในหุ้นที่มีสัดส่วนการถือหุ้นของนักลงทุนต่างชาติที่ใกล้เต็มเพดาน
ยิ่งไปกว่านั้นในระยะยาวนักลงทุนต่างชาติอาจชะลอการลงทุนในไทย
เนื่องจากไม่เชื่อมั่นต่อมาตรการแก้ไขของรัฐบาลในครั้งนี้

สำหรับการเคลื่อนไหวของดัชนีตลาดหลักทรัพย์ฯ ในปี 2550 ได้กำหนดกรอบดัชนีไว้ที่ PER 9 เท่า
หรือที่ 667 จุด ภายใต้สมมติฐานคือ กำไรสุทธิต่อหุ้นของตลาดอยู่ที่ 74.1 บาท โดยเติบโตจากปี
2549 ประมาณ ร้อยละ 4.9 (ภายใต้สมมติฐาน GDP growth ที่ ร้อยละ 4.5) อย่างไรก็ตาม
คาดว่า PER ตลาดมีโอกาสจะขยับขึ้นมาใช้ PER 10 เท่า ได้
หากปัจจัยการเมืองมีการเปลี่ยนแปลงในทิศทางที่ดี นับจากช่วงนี้ไป
จึงมีความเป็นไปได้ที่ดัชนีตลาดจะมีลักษณะของการแกว่งตัวบวก ลบ เฉลี่ย ร้อยละ 5
จากดัชนีเป้าหมายที่กล่าวข้างต้น

  -----------------------------------------------------------------------
  PER band

  []
  -----------------------------------------------------------------------

ที่มา : ฝ่ายวิจัย บมจ. หลักทรัพย์ เอเซีย พลัส

แนวโน้มตลาดอนุพันธ์ (TFEX) ปี 2550

SET50 Index Futures เป็นสินค้าตัวแรกของตลาดซื้อขายล่วงหน้า
ที่เพิ่งเข้ามาซื้อขายในตลาดหลักทรัพย์ฯ เมื่อวันที่ 28 เมษายน2549
พบว่าประสบความสำเร็จพอสมควร พิจารณาจากมูลค่าการซื้อขายที่เพิ่มขึ้นตามลำดับ โดย ณ สิ้นปี
2549 ปริมาณการซื้อขายรวม 198,737 สัญญา มูลค่ารวม 97,899 ล้านบาท หรือเฉลี่ยต่อวันสูงถึง
1,204 สัญญา หรือ 593 ล้านบาท สูงกว่าเป้าหมายที่ตลาดหลักทรัพย์ฯ กำหนดไว้ถึง ร้อยละ 20
โดยมีสถานะคงค้าง (Open Interest) 7,601 สัญญา และมีนักลงทุนเปิดบัญชีซื้อขายอนุพันธ์สูงถึง
4,375 บัญชี ทั้งนี้พบว่าสัดส่วนการซื้อขายส่วนใหญ่ ร้อยละ 53 ของมูลค่าการซื้อขายรวม
เป็นของนักลงทุนรายย่อย ที่เหลือเป็นนักลงทุนสถาบันสัดส่วน ร้อยละ 28 และนักลงทุนต่างประเทศ
สัดส่วน ร้อยละ 19

  -----------------------------------------------------------------------
  Volume การซื้อขายของ TFEX

  []
  -----------------------------------------------------------------------

ที่มา :ตลาดหลักทรัพย์แห่งประเทศไทย

  -----------------------------------------------------------------------
  ส่วนแบ่งตลาดของ Brokers

  []
  -----------------------------------------------------------------------

ที่มา :ตลาดหลักทรัพย์แห่งประเทศไทย

แนวโน้มการซื้อขายของ SET50 Index Futures ในปี 2550 น่าจะมีพัฒนาการที่ดีต่อเนื่องจากปี
2549 โดยเฉพาะในเรื่องของมูลค่าและสัญญาซื้อขาย
เนื่องจากเชื่อว่านักลงทุนเริ่มศึกษาและมีความเข้าใจ SET50 Index Futures
ในฐานะที่เป็นเครื่องมือในการป้องกันความเสี่ยงมากขึ้น นอกเหนือจากการเก็งกำไรระยะสั้น ๆ
จากการศึกษาข้อมูลจากต่างประเทศ พบว่าในปีแรกของการเปิดให้มีการซื้อขายตลาดอนุพันธ์
มูลค่าการซื้อขายจะน้อยเป็นภาวะปกติ แต่ในที่สุดจะค่อย ๆ ขยับสูงขึ้นในปีถัด ๆ ไป
โดยเฉพาะในปีที่ 4-5 เมื่อนักลงทุนมีความเข้าใจในวงกว้าง
จึงคาดว่าโอกาสการเติบโตของตลาดตราสารอนุพันธ์ยังมีศักยภาพ ทั้งทางด้านสัญญา
และมูลค่าการซื้อขาย

ภาวะธุรกิจวาณิชธนกิจ ปี 2549 และ แนวโน้มปี 2550 

ปี 2549 เป็นอีกปีหนึ่งที่มีบริษัทเข้าจดทะเบียนในตลาดหลักทรัพย์น้อย เช่นเดียวกับปี 2548
โดยมีทั้งหมด 20 บริษัท แบ่งเป็นจดทะเบียนในตลาดหลักทรัพย์ 16 บริษัท และอีก 4
บริษัทเข้าจดทะเบียนในตลาดหลักทรัพย์ใหม่ โดยมีมูลค่าการระดมทุนทั้งสิ้น 3.1 หมื่นล้านบาท
นำโดยโรงกลั่นน้ำมันระยอง (RRC) ที่มีมูลค่าการระดมทุนสูงถึง 2.5 หมื่นล้านบาท
รองลงมาคือจีสตีล (GSTEEL) ที่มีมูลค่าระดมทุน 2.4 พันล้านบาท
ส่วนที่เหลือมีมูลค่าการระดมทุนต่ำกว่า 1 พันล้านบาท

แนวโน้มปี 2550 คาดว่าจำนวนบริษัทที่จะเข้ามาจดทะเบียนในตลาดหลักทรัพย์
ไม่น่าแตกต่างจากปีก่อนหน้ามากนัก ทั้งนี้เพราะการขาดแคลนรัฐวิสาหกิจที่จะแปรรูป
บรรยากาศการซื้อขายของตลาดหลักทรัพย์ที่ซบเซา และปัจจัยการเมืองยังมีความเสี่ยง
ภายใต้การบริหารงานของรัฐบาลรักษาการ แม้ขณะนี้
คณะรัฐมนตรีได้อนุมัติให้ยืดอายุมาตรการกระตุ้นของตลาดทุน ออกไปอีก 1 ปี
สำหรับบริษัทที่ยื่นเข้าจดทะเบียนในตลาดหลักทรัพย์ ฯ ภายในสิ้นปี 2550
ทั้งนี้ได้เสนอให้ลดภาษีนิติบุคคลลงจากเดิม ร้อยละ 5 กล่าวคือ
สำหรับการจดทะเบียนในตลาดหลักทรัพย์ฯ ให้ลดเหลือ ร้อยละ 25 ส่วนตลาดใหม่ ให้เหลือร้อยละ
20 นานเป็นเวลา 3 ปี คือ ในช่วง 2550-2552 ก็ตาม
โดยขณะนี้มีบริษัทยื่นขอเข้าจดทะเบียนต่อตลาดหลักทรัพย์ฯ แล้วรวม 64 บริษัท
แบ่งเป็นจดทะเบียนใน SET 40 บริษัท และอีก 24 บริษัท ในใหม่ หรือ MAI

อย่างไรก็ตามกิจกรรมอื่น ๆ ที่คาดว่าจะสร้างรายได้ค่าธรรมเนียม
ก็คือการควบรวมกิจการที่คาดว่าจะมีมากขึ้น เช่น ในกลุ่มธนาคารพาณิชย์
เพื่อรองรับการแข่งขันในอนาคต รวมถึงมาตรการการกันสำรองที่เข้มงวดมากขึ้น ภายใต้เกณฑ์ IAS
39 รวมถึงการปรับตัวเข้าสู่ Basel II ซึ่งต้องมีเงินกองทุนในการรองรับความเสี่ยงเพิ่มขึ้น
และธุรกิจหลักทรัพย์ ซึ่งคาดว่าโบรกเกอร์ขนาดเล็ก ที่มีฐานะเงินกองทุนไม่มาก
น่าจะมีโอกาสควบรวมกิจการกันเอง หรือหาพันธมิตรจากต่างประเทศ
ทั้งนี้เพื่อเตรียมความพร้อมในการแข่งขัน หลังเปิดเสรีในอีก 5 ปี ข้างหน้า
นอกจากนี้โอกาสควบรวมยังเกิดขึ้นได้ในหลายภาคอุตสาหกรรมและบริการ เช่น
อุตสาหกรรมชิ้นส่วนรถยนต์ อาหารสำเร็จรูป พลังงาน โรงแรม โรงพยาบาล เป็นต้น
เพื่อสร้างความแข็งแกร่ง ลดต้นทุน เพิ่มเครือข่ายและเพิ่มขีดความสามารถในการแข่งขัน

  -----------------------------------------------------------------------
  จำนวนและมูลค่าการระดมทุนรายปี

  []
  -----------------------------------------------------------------------

ที่มา : ตลาดหลักทรัพย์แห่งประเทศไทย

ความเสี่ยงการประกอบธุรกิจนายหน้าซื้อขายหลักทรัพย์

การเปิดเสรีค่าธรรมเนียมนายหน้าซื้อขายเป็นจุดเปลี่ยนแปลงที่สำคัญต่ออนาคตการประกอบธุรกิจนายหน้าซื้อขายหลักทรัพย์ในประเทศ
ซึ่งโดยส่วนใหญ่ยังมีฐานรายได้กระจุกตัวในธุรกิจการเป็นนายหน้าฯ เท่านั้น อย่างไรก็ตาม
เมื่อปลายปี 2549 สำนักงานคณะกรรมการ กลต.
ได้มีมติให้เลื่อนการเปิดเสรีค่าธรรมเนียมการซื้อขายออกไปอีกระยะหนึ่ง
ทั้งนี้เพื่อให้บริษัทหลักทรัพย์ได้มีเวลาปรับตัว โดยสามารถขยายฐานรายได้ไปสู่ธุรกรรมใหม่มากขึ้น
รายละเอียดดังต่อไปนี้

1.  ให้ยืดการใช้ค่าธรรมเนียมค่านายหน้าซื้อขายหลักทรัพย์ ขั้นต่ำที่ ร้อยละ 0.25
    ของมูลค่าการซื้อขายรวม ออกไปอีก 3 ปี นับตั้งแต่ 1 มกราคม 2550- 31 ธันวาคม 2552
    และให้คิดค่าธรรมเนียมการซื้อขายหลักทรัพย์ผ่านระบบ Internet ร้อยละ 60 ของอัตราปกติ
    หรือ ร้อยละ 0.15 ของมูลค่าการซื้อขาย

2.  หลังจากนั้นอีก 2 ปี คือ ปีที่ 4 และ ปีที่ 5 คือ 1 มกราคม 2553 -31 ธันวาคม 2554
    ให้คิดค่าธรรมเนียมแบบขั้นบันได (Sliding scale) คือ
    ให้คิดค่าธรรมเนียมลดลงตามปริมาณธุรกรรม กล่าวคือ

[]

3.  นับตั้งแต่วันที่ 1 ม.ค 2555 เป็นต้นไป
    ให้กำหนดค่าธรรมเนียมนายหน้าแบบต่อรองเสรีทุกประเภท
    พร้อมจะเปิดให้ผู้ประกอบการรายใหม่เข้ามาแบบไม่จำกัดจำนวน

อย่างไรก็ดี
บริษัทหลักทรัพย์หลายแห่งได้เริ่มกระจายการทำธุรกรรมไปยังธุรกิจอื่นเพื่อกระจายความเสี่ยง เช่น
ตราสารอนุพันธ์ การลงทุน การบริหารสินทรัพย์ลูกค้า
เพื่อเป็นการให้บริการลูกค้าได้ครบวงจรมากขึ้น

แนวโน้มธุรกิจการจัดการกองทุน

ธุรกิจการจัดการกองทุนในปีที่ผ่านมามีการแข่งขันที่รุนแรง ทั้งด้านการพัฒนาผลิตภัณฑ์ใหม่ๆ
เพื่อรองรับความต้องการอันหลากหลายของผู้ลงทุน
ตลอดจนการแข่งขันด้านการตลาดที่มีการปรับลดค่าธรรมเนียม การจัดรายการส่งเสริมการขายต่างๆ
เพื่อสร้างผลประโยชน์สูงสุดกลับคืนแก่ผู้ลงทุน

กองทุนรวมที่ได้รับความนิยมมากที่สุดในปีที่ผ่านมา ได้แก่ กองทุนรวมที่ลงทุนในต่างประเทศ (FIF)
โดยขยายตัวกว่า 400% อันเป็นผลจากการที่จากการที่ธนาคารแห่งประเทศไทย (ธปท.)
ได้ขยายวงเงินในการลงทุนต่างประเทศให้กองทุนรวมและกองทุนสำรองเลี้ยงชีพเพิ่มเติม รองลงมา
ได้แก่ กองทุนรวมอสังหาริมทรัพย์ (กอง 1) ซึ่งเติบโตถึง 93%
และกองทุนรวมตราสารหนี้ที่มียอดเงินลงทุนเพิ่มขึ้นจากปี 2548 ประมาณ 2.5 แสนล้านบาท
หรือเพิ่มขึ้นถึง 64%
อันเป็นผลจากในปีที่ผ่านมาการลงทุนในตลาดตราสารหนี้ให้ผลตอบแทนที่ดีกว่าตราสารทุน ทั้งๆ
ที่เป็นการลงทุนที่มีความเสี่ยงต่ำกว่า ขณะเดียวกันยังให้ผลตอบแทนที่ดีกว่าอัตราดอกเบี้ยเงินฝาก

สำหรับแนวโน้มการลงทุนในปี 2550
เนื่องจากบรรยากาศการลงทุนในตลาดทุนซึ่งยังคงเต็มไปด้วยความไม่แน่นอน
ประกอบกับความวิตกกังวลของนักลงทุนเกี่ยวกับนโยบายต่างๆ ของภาครัฐ ปัจจัยทางการเมือง
ความผันผวนของค่าเงินบาทและอัตราดอกเบี้ย ทำให้ผู้ลงทุนได้ปรับลดสัดส่วนการลงทุนในตราสารทุน
และจัดสรรเงินลงทุนใน กองทุนรวมตราสารหนี้ หรือ กองทุนรวมที่ลงทุนในต่างประเทศ (FIF)
เพิ่มขึ้นเพื่อกระจายความเสี่ยงของการลงทุน

กองทุนรวมตราสารหนี้ยังคงได้รับความนิยมต่อเนื่องจากปีที่ผ่านมา
เนื่องจากเป็นการลงทุนที่ให้ผลตอบแทนที่ดีกว่าอัตราดอกเบี้ยเงินฝากประกอบกับภาวะการลงทุนในตลาดทุนที่มีความผันผวน
อย่างไรก็ดี จากการคาดการณ์ว่าอัตราดอกเบี้ยได้ผ่านจุดสูงสุดในช่วงไตรมาสสุดท้ายของปี 2549
และมีแนวโน้มที่ปรับลดลงอย่างต่อเนื่อง
ทำให้ผู้ลงทุนส่วนใหญ่หันมาลงทุนในกองทุนรวมตราสารหนี้ที่มีระยะเวลาการลงทุนนานขึ้น
เพื่อจำกัดความเสี่ยงของการรับผลตอบแทนที่อาจปรับลดลงในอนาคต

กองทุนรวมที่น่าจับตามองในปี 2550 คือ กองทุนรวมที่ลงทุนในต่างประเทศ (FIF)
ซึ่งเป็นการระดมเงินลงทุนของนักลงทุนในไทยไปลงทุนในต่างประเทศ
โดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ได้เริ่มอนุมัติให้จัดตั้งกองทุนประเภทดังกล่าวตั้งแต่ปี 2545 แต่ในช่วงแรกกองทุน FIF
ยังไม่ได้รับความสนใจจากผู้ลงทุนในวงกว้างนัก เนื่องจากผู้ลงทุนยังขาดความรู้ความเข้าใจ
การจัดตั้งกองทุน FIF
ที่ผ่านมาจึงเหมือนเป็นการเตรียมความพร้อมของบริษัทจัดการกองทุนในการเรียนรู้การบริหารจัดการกองทุนต่างประเทศเพื่อรองรับการเปิดเสรีทางการเงินที่จะเกิดขึ้นในอนาคตเสียมากกว่า
อย่างไรก็ดี หลังจากที่ภาวะตลาดทุนไทยมีความผันผวนในช่วงหลายปีที่ผ่านมา
โดยเฉพาะมาตรการสกัดกั้นการเก็งกำไรค่าเงินบาทในเดือนธันวาคม 2549
ซึ่งส่งผลกระทบต่อความเชื่อมั่นของนักลงทุนและทำให้บรรยากาศการลงทุนในตลาดทุนและตลาดตราสารหนี้ไทยซบเซาลง
ผู้ลงทุนจึงเริ่มมองหาทางเลือกที่จะช่วยลดความเสี่ยงจากการลงทุนในประเทศเพียงอย่างเดียว
โดยได้หันมาศึกษาและสนใจที่จะจัดสรรเงินลงทุนไปยังต่างประเทศมากขึ้น
เพื่อกระจายความเสี่ยงของการลงทุนและเพื่อโอกาสรับผลตอบแทนที่ดีจากตลาดต่างประเทศ
ทำให้กองทุน FIF น่าจะได้รับความนิยมมากขึ้นและมีแนวโน้มของอัตราการเติบโตที่ดีขึ้นในปีนี้

ส่วนกองทุนรวมที่ได้รับสิทธิประโยชน์ทางภาษี อย่างกองทุนรวมเพื่อการเลี้ยงชีพ (RMF)
และกองทุนรวมหุ้นระยะยาว (LTF)
ที่ผ่านมายังมีอัตราการเติบโตที่ดีในด้านจำนวนผู้ลงทุนที่เพิ่มขึ้นอย่างต่อเนื่อง
ขณะที่มูลค่าการลงทุนโดยรวมเพิ่มขึ้นไม่มากนัก
เนื่องจากเป็นกองทุนที่มีเงื่อนไขการลงทุนเป็นข้อจำกัดอยู่ นอกจากนี้ การจัดตั้งกองทุน LTF
ใหม่จะต้องขออนุมัติจัดตั้งกองทุนต่อสำนักงานคณะกรรมการ ก.ล.ต. ภายในวันที่ 30 มิถุนายน
2550 เท่านั้น จึงอาจส่งผลกระทบต่อการขยายตัวของกองทุน LTF
เนื่องจากบริษัทจัดการกองทุนที่เกิดขึ้นใหม่อาจจะไม่สามารถขออนุมัติจัดตั้งกองทุนดังกล่าวได้
ขณะเดียวกันบริษัทจัดการกองทุนรายเดิมที่ต้องการพัฒนารูปแบบกองทุน LTF
ตามนวัตกรรมทางการเงินใหม่ๆ ที่จะเกิดขึ้นในอนาคต ก็ไม่สามารถกระทำได้เช่นกัน
ทำให้ผู้ลงทุนไม่มีทางเลือกในการลงทุนเพิ่มขึ้น

บลจ. แอสเซท พลัส ที่ยึดมั่นในนโยบาย “การดำเนินธุรกิจด้วยจรรยาบรรณอย่างสูง
การดูแลเงินลงทุนของลูกค้าด้วยความไม่ประมาท
โดยคำนึงถึงการสร้างความพึงพอใจและประโยชน์สูงสุดของลูกค้าเป็นสำคัญ”
ยังคงมุ่งมั่นพัฒนาทั้งด้านการบริหารเงินลงทุน และด้านการบริการอย่างต่อเนื่อง โดยในปีที่ผ่านมา
บลจ. แอสเซท พลัส
ได้ขอใบอนุญาตประกอบธุรกิจหลักทรัพย์ประเภทการเป็นนายหน้าค้าหรือจัดจำหน่ายหลักทรัพย์ที่เป็นหน่วยลงทุน
(Limited BDU) จากสำนักงานคณะกรรมการ ก.ล.ต. ซึ่งได้รับการพิจารณาอนุมัติ
และผ่านการตรวจสอบความพร้อมด้านระบบงานเป็นที่เรียบร้อยแล้ว
โดยคาดว่าจะเริ่มเปิดให้บริการได้ในไตรมาสที่ 2 ของปี 2550

ในฐานะที่ บลจ. แอสเซท พลัส เป็นบริษัทจัดการกองทุนขนาดเล็กในอุตสาหกรรมจัดการกองทุน
การได้รับใบอนุญาตประกอบธุรกิจหลักทรัพย์ประเภทการเป็นนายหน้า ค้า
หรือจัดจำหน่ายหลักทรัพย์ที่เป็นหน่วยลงทุน นับเป็นโอกาสที่ดีในการขยายธุรกิจต่อไป
โดยใบอนุญาตดังกล่าวเปิดโอกาสให้ บลจ. แอสเซท พลัส
สามารถดำเนินธุรกิจผู้สนับสนุนการขายหรือรับซื้อคืนหน่วยลงทุนของบริษัทจัดการกองทุนอื่นได้
ทำให้บริษัทสามารถใช้ทรัพยากรที่มีอยู่ให้เกิดประโยชน์สูงสุด
ขณะเดียวกันยังสามารถสร้างประโยชน์สูงสุดกลับคืนสู่ผู้ลงทุนได้
โดยการคัดสรรผลิตภัณฑ์ที่ดีที่สุดในอุตสาหกรรมเพื่อนำเสนอต่อผู้ลงทุน
โดยมีเป้าหมายเพื่อสร้างความมั่นคั่ง (Wealth) กลับคืนสู่ผู้ลงทุนในที่สุด

3.3 การจัดหาผลิตภัณฑ์หรือบริการ

3.3.1 แหล่งที่มาของเงินทุน

ในปี 2549 บริษัทใช้แหล่งเงินทุนจากทั้งในส่วนของหนี้สินและส่วนของผู้ถือหุ้น
โดยบริษัทมียอดทรัพย์สินเป็นตั๋วสัญญาใช้เงิน ณ 31 ธันวาคม 2549 เป็นจำนวน 500 ล้านบาท
ซึ่งเป็นตั๋วสัญญาใช้เงินประเภทชำระคืนเมื่อทวงถามและคิดอัตราดอกเบี้ยเฉลี่ยต่อปีที่ 4.75%
อย่างไรก็ตาม
บริษัทยังมีวงเงินกู้ยืมเบิกเงินเกินบัญชีกับธนาคารพาณิชย์และวงเงินกู้ยืมระยะสั้นกับสถาบันการเงินที่เหลืออยู่อีกเป็นวงเงิน
1,095 ล้านบาท นอกจากนี้
บริษัทยังได้รับเงินจากการใช้สิทธิตามใบสำคัญแสดงสิทธิที่บริษัทเสนอขายให้กับพนักงานของบริษัทและบริษัทย่อย
และการใช้สิทธิตามใบสำคัญแสดงสิทธิที่ออกเสนอขายให้แก่ผู้ถือหุ้นของบริษัท
ในการซื้อหุ้นเพิ่มทุนของบริษัท รวมจำนวน 27 ล้านบาท ทำให้บริษัทมีสภาพคล่องสูง

3.3.2 การดำรงอัตราส่วนเงินกองทุนสภาพคล่องสุทธิ

บริษัทจะดำรงเงินกองทุนต่อสินทรัพย์สภาพคล่องสุทธิให้เป็นไปตามหลักเกณฑ์ที่กำหนดโดยสำนักงานคณะกรรมการ
ก.ล.ต. ในปี 2549 บริษัทมีเงินกองทุนสภาพคล่องสุทธิ ณ วันที่ 31 ธันวาคม 2549
บริษัทมีเงินกองทุนสภาพคล่องสุทธิเท่ากับ 2,825,223,532 บาท คิดเป็นร้อยละ 281.00
ของหนี้สินทั่วไป ซึ่งเพียงพอตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ
ก.ล.ต. กำหนดไว้ คือไม่ต่ำกว่าร้อยละ 7 ของหนี้สินทั่วไป